## Educació assenyala que l’arreglament escolar del curs 2024-2025 és provisional i es basa en la baixada de natalitat i per tant d’alumnat

*** Els ajuntaments tenen fins al pròxim 21 de maig per a presentar al·legacions a la proposta
* Les unitats s’han planificat tenint en compte les xifres del padró i s’hauran d’adaptar amb les dades reals d’admissió**

La Conselleria d’Educació, Universitats i Ocupació ha assenyalat que l’arreglament escolar per al pròxim curs 2024-2025 en Infantil, Primària i aules UECO (unitats específiques en centres ordinaris) remés als ajuntaments i sindicats esta setmana és provisional, per la qual cosa encara està obert a modificacions.

El director general de Centres Docents, Jorge Cabo, ha indicat que “hem fet arribar als ajuntaments de la Comunitat Valenciana la proposta d’arreglament escolar perquè facen les seues al·legacions fins al 21 de maig i d’acord amb estes farem les modificacions oportunes per a escolaritzar tot l’alumnat”.

En este sentit, Jorge Cabo ha matisat que esta previsió d’unitats s’ha realitzat tenint en compte el padró, que reflectix un evident descens de la natalitat i per tant d’alumnat. “Per a la determinació d’unitats ens hem basat en el padró que tendix a la baixa. No obstant això, una vegada es faça l’admissió, s’habilitaran les unitats que siga necessàries”, ha assenyalat.

“En la llista facilitada esta setmana a ajuntaments i sindicats no es té en compte totes les aules UECO, ja que no s’han habilitat encara en la seua modalitat, i això ja suposarà almenys un augment de 25 unitats més”, ha afegit el director general.

A més, des de la Conselleria d’Educació han assenyalat que la previsió s’ha fet baixant la ràtio en moltes localitats perquè la reducció d’unitats no fora major a la prevista.

Finalment, el director general de Centres Docents ha lamentat que es critiquen dades provisionals “quan des de Conselleria estem fent un gran esforç perquè els alumnes de la Comunitat Valenciana reben una educació de qualitat en les millors condicions. Primer cal estudiar totes les dades i fer aportacions. La crítica de manera automàtica ni se sosté ni és un bon camí per a treballar”.

Fecha: 08/05/2024